શહેરના પર્યાવરણવિદ્ મધુ મેનને જણાવ્યું કે, ‘વસ્ત્રાપુરમાં રોડ પહોળો કરવાનો હોવાથી આ વડ વૃક્ષ કાપવાનું છે, તેવી વાત મને ઈસરોના સાયંટિસ્ટ અને મારા મિત્ર તરફથી જાણવા મળી. જે બાદ મેં સોશિયલ મીડિયા પર આ અંગે પ્રોટેસ્ટ શરૂ કરી. મેં એક ગ્રુપ બનાવ્યું, અને થોડા જ કલાકોમાં આ વાત વાયરલ થઈ ગઈ. મને ઘણાં લોકોની પ્રતિક્રિયાઓ મળતી ગઈ, જેમાં કેટલાંક AMCના અધિકારીઓની પણ હતી. વૃક્ષને બચાવવા સોશિયલ મીડિયા એકદમ સક્રિય થઈ ગયું.’